Minuci Fèlix

Marc Minuci Fèlix (Marcus Minucius Felix) (c. sègle II) que ho un escrivan latin crestian.

Qu'èra originari de la província romana d'Africa e que's convertí au Cristianisme a la fin de la soa vida. 

Qu'escrigoc l'Octavius, dialòg filosofic enter tres amics anant de cap a Ostia: lo pagan Cecili, lo crestian Octavi e Minuci eth medish. En passant devant ua estatua de Serapis, Cecili que potoa l'aire, çò qui ocasiona ua discussion devath la forma d'un debat legista: Cecili que procedeish com procurador encargat d'acusar lo Cristianisme, Octavi qu'ei l'avocat e Minuci lo jutge. Fin finala, Cecili que's converteish au Cristianisme. 

Aquera òbra non menciona pas Jèsus ni argumenta pas a partir de l'Escritura. Que concília la fe crestiana dab la cultura tradicionau, sensiblament dab la filosofia, en tot perpausar que los filosòfs màgers hon los precursors de la doctrina crestiana.

Categoria:Escrivan roman
Categoria:Paire de la Glèisa
Categoria:Personalitat argeriana
Categoria:Personalitat berbèra